EkBass/fiwiki-20250220-pages-articles huggingface dataset:
HMS Mangrove

HMS Mangrove (viirinumero T112) oli Britannian kuninkaallisen laivaston Tree- luokan aseistettu sukellusveneidentorjuntatroolari. == Valmistus == Alus tilattiin Fleming and Fergusonilta Paisleystä. Alus laskettiin vesille 15. helmikuuta 1940.Toghill, Gerald s. 196 == Palvelus == Alus lainattiin 8. lokakuuta 1943 Portugalin laivastolle, joka nimesi sen NRP P2:ksi. Alus palautettiin 27. kesäkuuta 1945 kuninkaalliselle laivastolle. Alus myytiin 11. helmikuuta 1946 Portugalille, joka liitti sen laivastoonsa lokakuussa nimellä NRP Faial runkonumerolla F. Aluksen runkonumeroksi vaihdettiin 1951 M410 ja vuonna 1956 M351. Alus poistettiin palveluksesta 1967. ==Lähteet== * * ===Viitteet=== Luokka:Tree-luokan troolarit
HMS Cape Portland

HMS Cape Portland (viirinumero FY246) oli Britannian kuninkaallisen laivaston pakkolunastettu aseistettu sukellusveneidentorjuntatroolari. == Valmistus == Hullilainen Hudson FC tilasi aluksen Selbystä Cochranelta. Alus laskettiin vesille 1936.Toghill, Gerald s. 74 == Palvelus == Syyskuussa 1939 Britannian kuninkaallinen laivasto pakko-otti aluksen muuttaen sen sukellusveneidentorjunta-alukseksi. Alus siirrettiin elokuussa 1943 Liverpoolissa telakalle huollettavaksi. Se lainattiin 8. lokakuuta 1943 Portugalin laivastolle, joka nimesi sen Azoreilla vastaanottaessaan NRP P5:ksi. Alus palautettiin 6. elokuuta 1944 kuninkaalliselle laivastolle. Alus myytiin 1945 kauppalaivastolle. == Lähteet == * === Viitteet === Luokka:Kuninkaallisen laivaston troolarit
Hannes Miettinen

Hannu Kleofas "Hannes" Miettinen (25. syyskuuta 1893 Helsinki – 2. tammikuuta 1968 Helsinki) oli suomalainen kestävyysjuoksija. Hän oli mukana vuoden 1920 kesäolympialaisissa Antwerpenissä, sijoittuen maastojuoksussa sijalle 23. Seuratasolla Miettinen edusti HKV:tä.Hannes Miettinen Sports Reference == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1893 syntyneet Luokka:Vuonna 1968 kuolleet
HMS Vascama

HMS Vascama (viirinumero FY185) oli Britannian kuninkaallisen laivaston pakkolunastettu aseistettu sukellusveneidentorjuntatroolari. == Valmistus == Atlas SFC Grimsbystä tilasi aluksen Selbystä Cochranelta. Alus laskettiin vesille 1935 ja valmistui huhtikuussa.Toghill, Gerald s. 500 == Palvelus == Syyskuussa 1939 Britannian kuninkaallinen laivasto pakko-otti aluksen muuttaen sen sukellusveneidentorjunta-alukseksi. Alus oli 1940 Kirkwallissa HMS Northern Foamin, HMS Northern Giftin ja HMS Kingstone Agaten kanssa suojaten rannikkosaattueita sekä torjuen sukellusveneitä Norjan ja Grönlannin välisellä merialueella. Alus upotti 23. maaliskuuta 1941 Pohjois-Atlantilla Saksan laivaston sukellusveneen U-551. Kesäkuussa alus joutui Atlantilla sukellusvene U-564:n tykkituleen, jolloin yksi ammus osui komentosillalle surmaten aluksen päällikön. Alus upotti 23. elokuuta ilmavoimien Catalina-lentoveneen kanssa sukellusvene U-452:n. Alus lainattiin lokakuussa 1943 Portugalin laivastolle, joka nimesi sen NRP P6:ksi. Alus palautettiin elokuussa 1944 kuninkaalliselle laivastolle, jolloin se palautettiin alkuperäiselle nimelleen. Alus suojasi Islantiin matkanneita saattueita. Heinäkuussa 1945 alus sijoitettiin poistolistalle ja alkuperäiset omistajat lunastivat aluksen. Alus romutettiin 1962 Belgiassa. ==Lähteet== * ===Viitteet=== Luokka:Kuninkaallisen laivaston troolarit
Iivari Yrjölä

Iivar Herman "Iivari" Yrjölä (10. syyskuuta 1899 Hämeenkyrö – 11. marraskuuta 1985 Vilppula) oli suomalainen yleisurheilun moniottelija. Hän edusti Suomea vuoden 1924 kesäolympialaisissa Pariisissa sekä viisiottelussa että kymmenottelussa, mutta joutui jättämään molemmat ottelut kesken. Seuratasolla Yrjölä edusti Tampereen Pyrintöä.Iivari Yrjölä Sports Reference Myös Iivari Yrjölän veli Paavo Yrjölä oli kymmenottelija, joka saavutti olympiakultaa vuoden 1928 olympialaisista Amsterdamista. == Lähteet == Luokka:Suomalaiset yleisurheilun moniottelijat Luokka:Vuonna 1899 syntyneet Luokka:Vuonna 1985 kuolleet
Skyttä

Skyttä on suomalainen sukunimi, joka on muun muassa seuraavilla henkilöillä: *Jenni Skyttä-Forssell (s. 1981), kirjailija ja runoilija *Kyösti Skyttä (1925–1982), toimittaja ja kirjailija *Laura Skyttä (s. 1985), kestävyysjuoksija *Lauri Skyttä (1922–1973), Mannerheim-ristin ritari *Markus Skyttä (s. 1995), pikajuoksija *Naatan Skyttä (s. 2002), jalkapalloilija *Mika Skyttä (s. 1973), jääkiekkoilija *Pietari Skyttä (s. 1976), keihäänheittäjä ja geologi *Saara Skyttä (s. 1987), kestävyysjuoksija.
Karhiniemen kansakoulu

Karhiniemen kansakoulu oli Huittisten Karhiniemessä vuosina 1913–1970 toiminut kansakoulu, jonka vanha koulutalo toimii nyt kylätalona nimellä Karhiniemen Kyläkartano. Karhiniemen koulun pitkäaikaisin opettaja oli Lyyli Käenmäki, joka toimi koululla vuodet 1925–1962. Karhiniemen kansakoulu aloitti toimintansa vuonna 1913, mitä ennen Karhiniemestä käytiin koulua Lauttakylässä ja Kuninkaisissa ja vuodesta 1897 Sammun kansakoulussa vähän lähempänä Karhiniemeä, mutta yhä hankalan matkan takana Kokemäenjoen eteläpuolella vailla nykyistä siltayhteyttä. Koulun tontti ostettiin viidellä markalla maanviljelijä Frans Untolta ja koulun rakentaminen rahoitettiin säästöpankista otetulla 6 000 markan lainalla. Ensimmäiseksi koulutaloksi siirrettin Sammun kylästä Mattilan talo, ja alakoulun sekä talousrakennuksen sai tehtäväkseen rakennusmestari Koskinen. Ensimmäiseksi opettajaksi valittiin Fanni Valonen ja poikien käsitöiden ohjaajaksi Frans Sakari. Oppilaita oli alkuvaiheessa 44. Urkuharmonin ja muiden varusteiden hankkimiseksi pidettiin keräyksiä ja iltamia. Sähkö saatiin koululle vuonna 1919, mitä ennen toimittiin öljylamppujen varassa. Karhiniemen koulu toimi 4-luokkaisena vuoteen 1927 saakka, kunnes tammikuussa 1928 perustettiin 18-viikkoinen alakoulu, jonka opettaja toimi toiset 18 viikkoa Suttilassa. Alakoululle tehtiin oma rakennus koulukeittoloineen kesällä 1930. Vuonna 1934 alakoulu piteni 36-viikkoiseksi. Suurimmillaan oppilasmäärä oli lukuvuonna 1934–1935, jolloin Karhiniemen koulua kävi 76 oppilasta. 1960-luvun alussa oppilaita oli kuutisenkymmentä. Koulun ensimmäinen opettaja Fanni Valonen, myöhemmin Lauerma, työskenteli koulussa kuusi vuotta. Hänen seuraajansa Kerttu Hasanen oli opettajana yhden lukuvuoden, ja sitten Varma Niemi vuodet 1920–1924. Koulun pitkäaikaisin opettaja oli Lyyli Käenmäki, joka toimi Karhiniemessä vuodesta 1925 vuoteen 1962. Alakoulun opettajia olivat Enni Naukkarinen 1927–1930, sitten vuoden verran Eva Kokkonen ja Saima Laati 1931–1950. Vuonna 1958 aloitti koulun johtajaopettajana Pertti Wallenius. Karhiniemen kansakoulu lakkautettiin vuonna 1970. Rakennukset olivat parikymmentä vuotta tyhjillään, kunnes vuonna 1987 perustettu Karhiniemen Kyläseura ry osti entisen yläkoulurakennuksen ja kunnosti sen kylätaloksi. ==Lähteet== ==Aiheesta muualla== Viralliset nettisivut Luokka:Huittisten rakennukset ja rakennelmat Luokka:Satakunnan kansakoulut
Juho Tuomikoski

Viljo Johannes ”Juho” Tuomikoski (14. joulukuuta 1888 Ilmajoki – 20. kesäkuuta 1973) oli suomalainen kestävyysjuoksija. Hän edusti Suomea vuoden 1920 kesäolympialaisissa Antwerpenissä, sijoittuen maratonilla viidenneksi ennätysajallaan 2.40.18,8. Tuomikoski asui Yhdysvalloissa. Suomessa hänet julistettiin kuolleeksi 28. heinäkuuta 1981. == Lähteet == == Aiheesta muualla == * Luokka:Suomalaiset kestävyysjuoksijat Luokka:Amerikansuomalaiset henkilöt Luokka:Vuonna 1888 syntyneet Luokka:Vuonna 1973 kuolleet
Lauri Halonen (yleisurheilija)

Lauri Arthur Halonen (24. maaliskuuta 1894 Vaasa – 27. toukokuuta 1961 Helsinki) oli suomalainen kestävyysjuoksija. Hän edusti Suomea vuoden 1924 kesäolympialaisissa Pariisissa, sijoittuen maratonilla neljänneksi ajalla 2.49.47. Seuratasolla Halonen edusti HKV:tä.Lauri Halonen Sports Reference == Lähteet == Luokka:Suomalaiset kestävyysjuoksijat Luokka:Vuonna 1894 syntyneet Luokka:Vuonna 1961 kuolleet
Francisco Guterres

Francisco Guterres on itätimorilainen poliitikko, joka valittiin maansa presidentiksi keväällä 2017. Itä-Timorin itsenäisyyskamppailun aikana Guterres nousi Fretilinin johtoon, ja maan itsenäistyttyä hän oli parlamentin puhemies ja siten kirjoittamassa perustuslakia. Ennen vuoden 2017 valintaa hän oli pyrkinyt presidentiksi jo kaksi kertaa tuloksetta. Guterres saavutti vaalivoittonsa Xanana Gusmãon tuella. Hän on ensimmäinen puoluetta edustava presidentti, ja hänen odotetaan olevan edeltäjäänsä varovaisempi arvostelemaan hallituksen tuhlaamista ja korruptiota. Guterresin presidenttikauden suuri ongelma on talous: öljytulot kattavat 85 prosenttia Itä-Timorin budjetista, eikä maan talous ole riittävän monipuolinen selviämään öljyn loppumisesta. == Lähteet == == Aiheesta muualla == Luokka:Itä-Timorin presidentit Luokka:Elävät henkilöt Luokka:Vuonna 1954 syntyneet
Espoonlahden terveysasema

Espoonlahden terveysasema on Espoon Espoonlahden kaupunginosassa toimiva kaupungin terveysasema. Espoonlahden länsiosassa toimii myös Kivenlahden terveysasema. ==Lähteet== ==Aiheesta muualla== *Hätätilanteet (espoo.fi) *Terveysasemat Espoossa (espoo.fi) *Service Map: Espoonlahden terveysasema (Espoonlahti Health Station) (hel.fi) *Espoonlahden terveysasema (facebook.com) Luokka:Espoon terveysasemat, terveyskeskukset ja terveyskeskuspäivystykset Luokka:Espoonlahti
Lentopallon miesten maailmanmestaruuskilpailut 1974

Lentopallon miesten maailmanmestaruuskilpailut 1974 pelattiin Meksikossa 12.–28. lokakuuta 1974. Mitaliottelut pelattiin kuuden joukkueen jatkosarjana maan pääkaupungissa Méxicossa. Kisoihin osallistui 24 joukkuetta. Maailmanmestaruuden voitti Puola. == Jatkosarja (sijat 1–6) == Sijoitus Joukkue Ottelut Voitot Tappiot VE HE 1 5 5 0 15 7 2 5 4 1 14 4 3 5 3 2 10 10 4 5 2 3 9 11 5 5 1 4 8 13 6 5 0 5 4 15 == Lopulliset sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. == Puolan kultamitalijoukkue == * Ryszard Bosek * Wiesław Czaja * Wiesław Gawłowski * Stanisław Gościniak * Marek Karbarz * Mirosław Rybaczewski * Włodzimierz Sadalski * Aleksander Skiba * Edward Skorek * Włodzimierz Stefański * Tomasz Wójtowicz * Zbigniew Zarzycki == Lähteet == * Miesten maailmanmestaruuskilpailut 1974 Miesten maailmanmestaruuskilpailut Miesten maailmanmestaruuskilpailut 1974 Luokka:Méxicon urheilu
Kivenlahden terveysasema

Kivenlahden terveysasema on Espoon Espoonlahden kaupunginosan länsiosassa, Kivenlahden lähiössä toimiva kaupungin terveysasema. Kaksikerroksinen, betonirunkoinen Kivenlahden terveysasemarakennuksen peruskorjaus ja laajennus toteutettiin vuosina 2005–2007 VPL Arkkitehtien suunnitelman mukaisesti ja valmistui 19. heinäkuuta 2007. Terveysaseman toimintaa kuvataan kaupungin neljän terveysaseman vuosien 2013-2015 vertailussa kustannustehokkaaksi ja kivenlahtelaisten tyytyväisyyttä sen palveluihin vertailun parhaaksi. Idempänä Espoonlahden alueella toimii myös Espoonlahden terveysasema. ==Lähteet== ==Aiheesta muualla== *Hätätilanteet (espoo.fi) *Terveysasemat Espoossa (espoo.fi) Luokka:Espoon terveysasemat, terveyskeskukset ja terveyskeskuspäivystykset Luokka:Espoonlahti
Stubbnäs

Stubbnäs on kylä Kemiönsaaren kunnan Hiittisissä. Kylä sijaitsee Rosalan saaren itälaidalla. Lisäksi Stubbnäsin yhteismaita on hajallaan pitkin Hiittisten saaristoa. Vuonna 2006 Stubbnäsin kylässä oli viisi ympärivuotista asukasta. Kesäasukkaita on huomattavasti enemmän. Hiittisten kappalaisen virka-asunto sijaitsi Stubbnäsissä vuosina 1704–1956, kunnes uusi pappila valmistui Hiittisten kirkon viereen. ==Lähteet== Luokka:Hiittisten kylät
The Good Witch’s Destiny

The Good Witch’s Destiny on vuonna 2013 julkaistu fantasiahenkinen koko perheen televisioelokuva. Sen on käsikirjoittanut Annie Frisbie ja päärooleissa näyttelevät Catherine Bell ja Chris Potter. Elokuva on The Good Witch -elokuvasarjan kuudes osa ja se esitettiin ensimmäisen kerran Yhdysvalloissa Hallmark Channelilla 26. lokakuuta 2013. == Juoni == Cassandra Nightingale valmistelee syntymäpäiviään suunnittelemalla tapoja tuoda ystäviään ja perheenjäseniään läheisimmiksi. == Näyttelijät == == Vastaanotto == The Good Witch’s Destiny keräsi 3,9 miljoonaa silmäparia ensiesityksessä. Se oli Hallmarkin 25–54-vuotiaiden naisten keskuudessa kanavan katsotuin oma elokuva parhaina katseluaikoina esitettyjen elokuvien kesken. Common Sense Media antoi elokuvalle arvosanaksi 4/5 tähteä. == Lähteet == == Aiheesta muualla == * * The Good Witch’s Destiny BetaFilm.comissa Luokka:Vuoden 2013 yhdysvaltalaiset elokuvat Luokka:Yhdysvaltalaiset televisioelokuvat Luokka:Vuoden 2013 kanadalaiset elokuvat Luokka:Kanadalaiset televisioelokuvat Luokka:Yhdysvaltalaiset lastenelokuvat Luokka:Yhdysvaltalaiset fantasiaelokuvat
Formula 2 Italian Grand Prix 2018

Formula 2 Italian Grand Prix 2018 oli Formula 2 -kauden 2018 kymmenes osakilpailu, joka ajettiin 1.–2. syyskuuta Monzan moottoriradalla Italiassa. == Muuta == * Tadasuke Makinon ensimmäinen voitto ja palkintosija. * Sérgio Sette Câmaran ensimmäinen nopein kierros. * Dorian Boccolaccin ensimmäiset pisteet. == Katso myös == * Italian Grand Prix 2018 * GP3 Italian Grand Prix 2018 * Porsche Supercup Italian Grand Prix 2018 Luokka:Formula 2 -kausi 2018 Luokka:Formula 2 Italian Grand Prix
GP3 Italian Grand Prix 2018

GP3 Italian Grand Prix 2018 oli GP3-kauden 2018 seitsemäs osakilpailu, joka ajettiin 1.–2. syyskuuta Monzan moottoriradalla Italiassa. == Muuta == * David Beckmannin ensimmäinen nopein kierros. == Katso myös == * Italian Grand Prix 2018 * Formula 2 Italian Grand Prix 2018 * Porsche Supercup Italian Grand Prix 2018 Luokka:GP3-kausi 2018 Luokka:GP3 Italian Grand Prix
Donald Koehler

Donald A. Koehler (1. syyskuuta 1925 - 26\. helmikuuta 1981) oli Guinnessin ennätystenkirjan mukaan maailman pisin ihminen vuodesta 1963 vuoteen 1981. Hän oli pisimmillään 249 cm pitkä. Koehler kärsi akromegalisesta jättikasvusta ja vanhemmalla iällä köyryselkäisyydestä. Pituudestaan huolimatta Koehler pyrki elämään mahdollisimman normaalia elämää, ja työskenteli nostolaitteita valmistavan Big Joe Manufacturing -yrityksen myyntimiehenä.UPI ARCHIVES FEB. 26, 1981 ==Lähteet== ==Aiheesta muualla== * Don Koehler - 8 feet 2 inches (248.9 cm) Luokka:Yhdysvaltalaiset jättikasvuiset henkilöt Luokka:Vuonna 1925 syntyneet Luokka:Vuonna 1981 kuolleet
Pont-Aven

Pont-Aven (ransk. [pɔ̃tavɛn]) on kunta läntisessä Ranskassa Finistèren departementissa Bretagnen alueella. Se sijaitsee Avenjoen varrella. Pont-Aven on tullut tunnetuksi siellä vierailleista taidemaalareista. Tämän maalauksellisen pikkukaupungin löysi amerikkalainen taidemaalari Henry Bacon vuonna 1864. Hän kutsui useita amerikkalaisia ja brittiläisiä kollegoja vierailemaan siellä. Myös Pariisin Beaux-Arts -koulun opettaja Jean-Léon Gérôme kehotti oppilaitaan matkustamaan Pont-Aveniin maalaaman. Kaupungissa asustavien taidemaalareiden lukumäärä nousi noin viiteenkymmeneen ja ”taidemaalareiden kaupunki” oli syntynyt.Tour de France 2018 1880-luvulla alkoi toinen taidemaalareiden tuleminen Pont-Aveniin. Tuolloin kaupunkiin saapui myös Paul Gauguin, joka asui paikallisessa Pension Gloanec -majatalossa. Toisessa aallossa saapuneita Armand Jobbé-Duvalin ja Paul Sérusierin johtamia taidemaalareita kutsuttiin Pont-Avenin koulukunnaksi. Vuonna 1985 kaupunkiin perustettiin museo Musée des beaux-arts de Pont-Aven kunnioittamaan taidemaalareiden työtä Pont-Avenissa. ==Aiheesta muualla== ==Lähteet== Luokka:Finistèren kunnat
Lydénin huvila

Lydénin huvila on Naantalin Luikkiossa sijaitseva taiteilija Edwin Lydénin itselleen suunnittelema kesähuvila vuodelta 1914. Kansallisromanttinen taiteilijakoti on pyöröhirsinen ja sen julkisivut on tervatut. Rakennuksessa on eri muotoisia ikkunoita ja ikkunaluukkuja, sekä Lydénin maalaamia yksityiskohtia. Talossa on peltikate. Rakennus sijaitsee Luikkionvuoren lounaisosassa Luikkionlahden rannalla. Edwin Lydén perheineen vietti kesät huvilalla ja hän myös maalasi siellä. Museoviraston suojelema Lydénin huvila on inventoitu maakunnallisesti arvokkaaksi rakennushistoriallisesti, historiallisesti ja ympäristöllisesti. Wäinö Aaltosen museo valokuvasi vuonna 2004 huvilan, ja Lydénin huvilaansa suunnittelemat huonekalut sekä esineistöä. == Lähteet == Luokka:Huvilat Luokka:Naantalin asuinrakennukset Luokka:Naantalin suojellut rakennukset
National Museum of the American Indian

National Museum of the American Indian eli Kansallinen intiaanimuseo on osa Smithsonian-instituuttia. Museo on omistettu Amerikan alkuperäiskansoille ja niiden elämäntavalle, kielille, historialle, kirjallisuudelle ja taiteelle.National Museum of the American Indian. Viitattu 2.9.2018 National Museum of the American Indian jakaantuu kolmeen haaraosastoon: National Mall (Washington), George Gustav Heye Center (New York City) ja Cultural Resources Center (Suitland, Maryland). Museon näyttelyt ja arkistot muodostavat yhden monipuolisimmista ja kauaskantoisimmista läntisen pallonpuoliskon alkuperäiskulttuurien esine- ja taidekokoelmista. ==Historia== Museon perustaja oli George Gustav Heye (1874–1957). Heye keräsi elämäntyönään mittavan intiaaniaiheisen esinekokoelman. Heye kiinnostui intiaaniesineistä nuorena ja vuoten 1906 mennessä hän oli hankkinut jo 30 000 esineen kokoelman. Toiminnan laajetessa hän palkkasi muita tutkijoita keräämään esineistöä ja samalla kerättiin esimerkiksi haastatteluaineistoa ja valokuvia. Aineiston talteen keräämistä pidettiin tuolloin erityisen tärkeänä, sillä intiaanikulttuurien uskottiin katoavan pian kokonaan. Heye oli vuonna 1914 omistautunut työlle täysipäiväisesti ja syntyi myös ajatus intiaanimuseosta hänen kotikaupungissaan New Yorkissa. Vuonna 1916 perustettiin George Gustav Heyen säätiö ja museo nimellä "Museum of the American Indian". Ensimmäinen maailmansota viivästytti virallisia avajaisia, jotka järjestettiin vuonna 1922. Heyes oli mukana museon toiminnassa kuolemaansa saakka vuonna 1957. Yksityinen museo ajautui hänen kuolemansa jälkeen taloudellisiin vaikeuksiin. Vuonna 1989 sen kokoelmat siirrettiin Smithsonian-instituutin haltuun. Yksityisestä museosta tuli näin kansallinen. Kokoelma siirtyi New Yorkista Yhdysvaltojen pääkaupunki Washingtonin esikaupunki Suitlandiin, jonne valmistui uusi korkeatasoinen varasto ja tutkimuskeskus "Cultural Resources Center". New Yorkiin jäi vielä näyttelytila Manhattanissa. Vuonna 2004 avattiin museon kolmas toimipiste Washingtonissa National Mallin kupeessa. == Lähteet == == Aiheesta muualla == Luokka:Washingtonin (DC) museot Luokka:Kulttuurihistorialliset museot Luokka:Amerikan alkuperäiskansat Luokka:Smithsonian-instituutti
Matinkylän terveysasema

Matinkylän terveysasema oli Espoon Matinkylän kaupunginosassa toiminut kaupungin terveysasema. Sen toiminnot korvattiin sittemmin muiden, osin yksityisten tuottamien terveysasemien palveluilla. Matinkylän terveysaseman käytössä ollut, osin nelikerroksinen terveyskeskusrakennus oli rakennettu betonista (betonielementit) ja valmistunut 10. huhtikuuta 1992. Kävellen noin 600 metriä lännempänä, Kauppakeskus Ison Omenan 3. kerroksen palvelutorilla oli espoolaisille kunnallisia terveysasemapalveluja tarjonnut, yksityisen Mehiläinen-yrityksen palvelupiste Oma Lääkärisi Iso Omena. Nämä Ison Omenan laajennusosat avattiin 11. elokuuta 2016. Terveysaseman vieressä toimii esimerkiksi Espoon kaupungin Ison Omenan kirjasto. Espoo siirsi Matinkylän terveysaseman toiminnot Ison Omenan palvelutorille perustettavaan Ison Omenan terveysasemaan ja yksityisen Oma Lääkärisi Matinkylän palveluiksi alkuvuodesta 2019. Uudelle Ison Omenan terveysasemalle on suunniteltu virka-aikaa laajempia aukioloaikoja (arkisin 7-20, mahdollisesti myös lauantaisin). ==Lähteet== ==Aiheesta muualla== *Hätätilanteet (espoo.fi) *Terveysasemat Espoossa (espoo.fi) *Service Map: Matinkylän terveysasema (Matinkylä Health Station) (hel.fi) Luokka:Espoon terveysasemat, terveyskeskukset ja terveyskeskuspäivystykset Luokka:Matinkylä
Sauvolan kansakoulu

Sauvolan kansakoulu oli Iittalan kylässä entisessä Kalvolan kunnassa Kanta- Hämeessä vuosina 1872–1972 toiminut kansakoulu. Suurimmillaan vuonna 1950 koulussa oli 183 oppilasta. ==Lähteet== Luokka:Kalvola Luokka:Kanta-Hämeen kansakoulut
Eredivisien kausi 2018–2019

Eredivisien kausi 2018–2019 on järjestyksessään Eredivisien 63. kausi. Kausi alkoi 10. elokuuta 2018. ==Joukkueet== Joukkue Paikkakunta Stadion Päävalmentaja Kapteeni ADO Den Haag Haag Cars Jeans Stadion Ajax Amsterdam Johan Cruijff ArenA AZ Alkmaar AFAS Stadion Emmen Emmen De Oude Meerdijk Excelsior Rotterdam Van Donge & De Roo Stadion Feyenoord Rotterdam Stadion Feijenoord Fortuna Sittard Sittard-Geleen Fortuna Sittard Stadion De Graafschap Doetinchem De Vijverberg Groningen Groningen Hitachi Capital Mobility Stadion Heerenveen Heerenveen Abe Lenstra Stadion Heracles Almelo Almelo Polman Stadion NAC Breda Breda Rat Verlegh Stadion PEC Zwolle Zwolle MAC³PARK stadion PSV Eindhoven Eindhoven Philips Stadion Utrecht Utrecht Stadion Galgenwaard Vitesse Arnhem GelreDome VVV-Venlo Venlo Seacon Stadion - De Koel - Willem II Tilburg Koning Willem II Stadion ==Sarjataulukko== ==Ottelut== == Pudotuspelit == === Eurooppa-liigan karsinnat === Neljä joukkuetta karsi paikasta Eurooppa-liigan kolmannelle karsintakierrokselle. === Putoamiskarsinta === Kymmenen joukkuetta, kaksi Eredivisiestä ja kahdeksan Eerste Divisiestä, pelaa kahdesta paikasta Eredivisien kaudelle 2019–2020, loput kahdeksan joukkuetta pelaa Eerste Divisiessä kaudella 2019–2020. == Lähteet == Luokka:Eredivisien kaudet Luokka:Jalkapallosarjojen kausi 2018–2019/2019
Ian Lariba

Ian "Yanyan" Nietes Lariba (13. lokakuuta 1994 – 2. syyskuuta 2018) oli filippiiniläinen pöytätennispelaaja, joka edusti Filippiinejä Rion olympialaisissa 2016. Hän kuoli leukemiaan 2. syyskuuta 2018. == Lähteet == Luokka:Vuonna 1994 syntyneet Luokka:Vuonna 2018 kuolleet Luokka:Filippiiniläiset pöytätennispelaajat
Chávez

Chávez tai Chavez on muun muassa seuraavien henkilöiden sukunimi: * Carlos Chávez (1899–1978), meksikolainen säveltäjä * César Chávez (1927–1993), yhdysvaltalainen maatyöläinen ja ulkomaalaisten maatyöläisten kansalaisoikeuksien puolestapuhuja * Fernando Mario Chávez Ruvalcaba (1932–2021), meksikolainen katolinen piispa * Gabriela Chavez (s. 1989), argentiinalainen jalkapalloilija * Gabriela Patricia Chávez (s. 1989), argentiinalainen jalkapalloilija * Gilbert Espinosa Chávez (1932–2020), yhdysvaltalainen katolinen piispa * Hugo Chávez (1954–2013), Venezuelan presidentti 1999–2013 * José Chavez y Chavez (1851–1924), yhdysvaltalainen lainsuojaton * José Christian Chávez Garza (s. 1983), meksikolainen näyttelijä ja laulaja * José Luis Chávez Botello (s. 1941), meksikolainen katolinen arkkipiispa * Josef Chávez (s. 1990), perulainen jalkapalloilija * Lori Chavez-DeRemer, yhdysvaltalainen republikaanipoliitikko ja ministeriehdokas * Luis Chávez y González (1901–1987), elsalvadorilainen katolinen arkkipiispa * Miguel Ángel Rubiano Chávez (s. 1984), kolumbialainen maantiepyöräilijä * Paulina Chávez (s. 2002), yhdysvaltalainen näyttelijä.
Baker Mayfield

Baker Reagan Mayfield (s. 14. huhtikuuta 1995 Austin, Texas) on yhdysvaltalainen amerikkalaisen jalkapallon pelaaja. Mayfieldin pelipaikka on pelinrakentaja. Mayfield edustaa NFL-joukkue Tampa Bay Buccaneersia. https://www.pro-football-reference.com/players/M/MayfBa00.htm Cleveland Browns varasi Mayfieldin ensimmäisenä pelaajana vuoden 2018 varaustilaisuudessa. Hän on edustanut myös Carolina Panthersia ja Los Angeles Ramsia. Yliopistourallaan Mayfield palkittiin muun muassa Heisman Trophyllä, joka annetaan parhaalle yliopistopelaajalle. Mayfield oli Heisman Trophyn kautta aikojen ensimmäinen palkinnon voittaja, joka on aloittanut yliopistouransa niin sanotulla walk-on -statuksella ilman stipendiä. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Elävät henkilöt Luokka:Vuonna 1995 syntyneet
Thaimaan naisten lentopallomaajoukkue

Thaimaan naisten lentopallomaajoukkue edustaa Thaimaata naisten arvokilpailuissa ja kansainvälisissä lentopallokilpailuissa. Se on pelannut maailmanmestaruuskilpailuissa viisi kertaa ja sijoittunut parhaimmillaan 13:nneksi vuosina 2010 ja 2018. Joukkue voitti MM-kisoissa 2010 alkulohkon viidestä ottelustaan kaksi ja sijoittui kuuden joukkueen lohkossa neljänneksi mutta kaksi voittoa neljästä seuraavasta ottelusta riittivät kahdeksan joukkueen jatkolohkossa vain seitsemänteen sijaan ja joukkueen pelit päättyivät siihen. MM-kisoissa 2018 se voitti viidestä alkulohko-ottelustaan kolme mutta hävisi kaikki neljä jatkolohko-otteluaan ja oli jälleen jatkolohkossaan seitsemäs. Thaimaa voitti Aasian-mestaruuden vuonna 2009, jolloin se oli loppuottelussa Kiinaa parempi, ja vuonna 2013, jolloin loppuotteluvastustajana oli Japani. == Arvokilpailut == === MM-kilpailut === * Kolmastoista 2010, 2018 * Viidestoista 1998 * Seitsemästoista 2014 * Kahdeskymmenes 2002 == Lähteet == Luokka:Naisten lentopallomaajoukkueet Naisten lentopallomaajoukkue
Meksikon naisten lentopallomaajoukkue

Meksikon naisten lentopallomaajoukkue edustaa Meksikoa naisten arvokilpailuissa ja kansainvälisissä lentopallokilpailuissa. Se on pelannut olympialaisissa kotikisoissaan vuonna 1968, jolloin se voitti yhden seitsemästä ottelustaan ja sijoittui seitsemänneksi. Joukkue on pelannut maailmanmestaruuskilpailuissa kahdeksan kertaa ja sijoittunut parhaimmillaan kymmenenneksi kotikisoissaan vuonna 1974, jolloin se voitti neljän joukkueen alkulohkonsa ja sijoittui neljän joukkueen jatkolohkossaan kolmanneksi sekä kuuden joukkueen sijoitusottelulohkossaan neljänneksi. Meksiko voitti Pan- Amerikan kisojen lentopalloturnauksen vuonna 1955 sekä maanosaliitto NORCECA:n mestaruuden vuosina 1969 ja 1971. == Arvokilpailut == === Olympialaiset === * Seitsemäs 1968 === MM-kilpailut === * Kymmenes 1974 * Kahdestoista 1970 * Kolmastoista 1982 * Viidestoista 1978 * kuudestoista 2018 * 21:s 2002, 2006, 2014 == Lähteet == Luokka:Naisten lentopallomaajoukkueet Maajoukkue, naisten
Virolahden VPK

Virolahden vapaaehtoinen palokunta ry (VPK) on perustettu 9. päivänä joulukuuta 1928. Palokunta toimii Virolahden Kirkonseudulla, joka koostuu Kirkonkylän, Koivuniemen, Vilkkilän, Eerikkälän, Rännäsen, Niemelän ja Hanskin kylistä. Kirkonseudulla järjestetään vuosittain lintujen kevätmuuttoon liittyvät Arktika-päivät. Virolahden Kirkonseudulla on rikas ja monipuolinen historia. Isovihan jälkeen vuonna 1721 solmittu Uudenkaupungin rauhan raja jakoi kyläseudun kahtia Ruotsin ja Venäjän kesken. Autonomian aikana Suomen suuriruhtinas ja Venäjän keisari Nikolai II vietti kesänsä Virolahden Kirkonseudulla 1900-luvun alussa aina ensimmäisen maailmansodan syttymiseen saakka. Suomen ensimmäinen hiihdon olympiavoittaja Veli Saarinen oli kotoisin Virolahden Kirkonseudulta. Virolahden VPK on Suomen kaakkoisin palokunta. Etelässä toimialue rajoittuu Suomenlahteen ja idässä Venäjän federaatioon. Palokunta on Kymenlaakson pelastuslaitoksen sopimuspalokunta. Palokunnalla on käytössään säiliöpaloauto ja miehistönkuljetusauto. Palokunnalla on oma paloasema, joka on rakennettu vuosina 1999 ja 2012. Lisäksi palokunta omistaa 1930-luvun alussa rakennetun palokunnantalon. Talo oli alkujaan Virolahden Pitkäpaaden saaren entinen tullitalo. Pitkäpaaden tulli lakkautettiin 1922 ja lopulta Tullihallitus päätti myydä tarpeettomaksi käyneen talonsa huutokaupassa, jonka palokunta voitti. Talo purettiin, sen hirret siirrettiin saaresta mantereelle Kirkonkylään ja rakennettiin palokunnantaloksi. Palokunnantalo toimii juhlatilana ja tanssipaikkana sekä erilaisten yleisötapahtumien pitopaikkana. Pitkäpaaden saari, kuten liki kolmannes Virolahden pitäjästä, jouduttiin luovuttamaan Neuvostoliitolle Moskovan rauhassa vuonna 1940. Palokunnan merkittävämpiä tehtäviä on suojella 1700-luvun lopulla rakennettua Virolahden kirkkoa, joka sijaitsee noin sadan metrin päässä paloasemasta. Virolahden VPK on vireä ja aktiivinen palokunta. Hälytysosastossa on jäseniä noin kaksikymmentä ja koko palokunnan jäsenistö on nelisenkymmentä. Määrää voi pitää suurena, sillä Virolahden Kirkonseudulla on asukkaita alle kaksisataa. Pelastustoiminnan lisäksi palokunta toimii aktiivisesti Virolahden kulttuuritoiminnassa. Merkittävin tapahtuma on vanhan ajan Pertunmarkkinat, jotka palokunta järjestää vuosittain elokuun viimeisenä lauantaina. Tapahtumassa käy vuosittain liki kaksituhatta ihmistä. Pertunmarkkinat on tarkoitettu perinteisten käsityöläistuotteiden myyntiin. Lisäksi tapahtumassa on ollut vuosittainen markkinanäytelmä, jonka teema on vaihdellut eri historiallisen aikakauden mukaan. Yhteistä näytelmille on ollut niiden yllätyksellisyys, sillä niiden sisältöä ja tarkkaa esittämisajankohtaa ei ole kerrottu yleisölle etukäteen. { "type": "FeatureCollection", "features": [ { "type": "Feature", "properties": {}, "geometry": { "type": "Point", "coordinates": [ 27.684795856476, 60.510244757748 ] } } ] } ==Lähteet== Luokka:Kymenlaakson pelastuslaitoksen sopimuspalokunnat
Azerbaidžanin naisten lentopallomaajoukkue

Azerbaidžanin naisten lentopallomaajoukkue edustaa Azerbaidžania naisten arvokilpailuissa ja kansainvälisissä lentopallokilpailuissa. Se on pelannut neljissä maailmanmestaruuskilpailuissa ja sijoittunut parhaimmillaan yhdeksänneksi vuonna 1994. Se on sijoittunut Euroopan-mestaruuskilpailuissa neljänneksi vuonna 2005 ja kotiyleisönsä edessä vuonna 2017. Vuonna 2016 joukkue voitti Euroopan-liigan loppuotteluissa Slovakian. == Arvokilpailut == === MM-kilpailut === * Yhdeksäs 1994 * Kolmastoista 2006 * Viidestoista 2014, 2018 === EM-kilpailut === * Neljäs 2005, 2017 * Yhdeksäs 2011 * Kymmenes 2019 * Kahdestoista 2007, 2009 * Neljästoista 2015 * Viidestoista 2013 == Lähteet == Luokka:Naisten lentopallomaajoukkueet Naisten lentopallomaajoukkue
Nykarleby Aktiebank

Nykarleby Aktiebank oli vuosina 1899–1913 Uudessakaarlepyyssä toiminut seutukunnallinen liikepankki. Pankki perustettiin paikallisten liikemiesten ja Suomen Maanviljelys- ja Teollisuuspankin yhteisvoimin vuonna 1889. Maanviljelyspankki omisti neljäsosan Nykarleby Aktiebankin osakkeista. Maanviljelyspankki kuitenkin kaatui pian Nykarleby Aktiebankin perustamisen jälkeen. Nykarleby Aktiebank jäi kooltaan mitättömäksi. Perikatoon se ajautui vuonna 1913 toimitusjohtajan taloudellisten väärinkäytösten johdosta. Kävi ilmi, että pankin kirjanpito oli perustunut osittain mielikuvitukseen. == Lähteet == Luokka:Entiset suomalaiset pankit Luokka:Uusikaarlepyy
Raubasiini

Raubasiini eli ajmalisiini (C21H24N2O3) on indolirakenteisiin alkaloideihin kuuluva orgaaninen yhdiste. Yhdistettä on käytetty lääketieteessä verenpainetta alentavana, rauhoittavana ja sedatiivisena aineena. == Ominaisuudet ja käyttö == Huoneenlämpötilassa raubasiini on väritöntä kiteistä ainetta. Yhdiste on optisesti aktiivista ja sen kiertokyky kloroformiliuoksessa on –60. Raubasiinia esiintyy useissa kasveissa, muun muassa intiankäärmepuun (Rauvolfia serpentina) ja muiden käärmepuiden juurissa, ruusukataran (Catharanthus roseus) kuoressa ja johimbepuussa (Corynanthe johimbe).David R. Dalton, Linda M. Mascavage & Michael Wilson: Alkaloids, Kirk-Othmer Encyclopedia of Chemical Technology, John Wiley & Sons, New York, 2003. Viitattu 3.9.2018 Raubasiini sitoutuu α1-adrenergisiin reseptoreihin. Se aiheuttaa verisuonten laajenemista ja verenpaineen laskua. Yhdiste aiheuttaa noradrenaliinin, serotoniinin ja katekoliamiinin määrän vähenemistä aivoissa ja aikaansaa sedaation. Raubasiinia on käytetty korkean verenpaineen hoitoon yhdessä reserpiinin, almitriinin ja torajyväalkaloidien kanssa. == Lähteet == == Aiheesta muualla == *Kyoto Encyclopedia of Genes and Genomes (KEGG): Raubasine *ChemBlink: Raubasine *Dr. Duke's Phytochemical and Ethnobotanical Databases: Raubasine Luokka:Alkaloidit Luokka:Alfasalpaajat
Babi

Babi oli muinaisen Egyptin mytologiassa pimeyden demoni, joka mainitaan Kuolleiden kirjassa. Eräässä kreikkalaisessa papyruksessa hän esiintyy nimellä Bapho, nimitys, jota käytetään Sethistä. Plutarkhos mainitsee Sethin kumppanin – tai itsensä Sethin – nimeltä Bebon.Lurker 1987, s. 29 ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Muinaisen Egyptin jumalat
Hesat

Hesat ("armoton" tai "vihainen") oli muinaisen Egyptin mytologiassa taivaallinen valkea lehmä, lehmistä ensimmäinen. Myöhemmin hänet yhdistettiin Isisiin. Egyptiläisissä teksteissä hän esiintyy Anubiksen ja Imiutin äitinä, ja hän imettää vastasyntynyttä kuningasta.Lurker 1987, s. 80 ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Muinaisen Egyptin jumalat Luokka:Egyptiläiset jumalattaret
Helsingin Kansanpankki

Osakeyhtiö Helsingin Kansanpankki (ruots. Aktiebolaget Helsingfors Folkbank) oli keväällä 1889 ovensa avannut ammattityöläisten pankki. Päätös pankin perustamisesta tehtiin Helsingin Työväenyhdistyksen piirissä. Kansanpankki perustettiin tyydyttämään ”vähempien teollisuudenharjoittajain ja työmiesten krediitin eli luoton ja teoslainan tarvetta”. Järjestysmuodoltaan se oli lähellä säästöpankkeja. Se keräsi talletuksia suoraan työpaikoilla olevien asioimistojen kautta. Kansanpankki harjoitti myös liikepankkeihin rinnastettavaa lainaustoimintaa. Osakkeiden äänivaltaa oli rajoitettu pienomistajien hyväksi siten, että kun yhdellä osakkeella sai yhden äänen, sadalla sai kuusi ja viidelläsadalla vain 14 ääntä. Kansanpankki toimi Helsingin Pohjoisesplanadilla kauppias Göhlen talossa. Sillä oli myös sivutoimipisteitä työväenyhdistyksen tiloissa sekä kolmella tehtaalla. Kansanpankki kärsi rahapulasta ja huonosta johdosta. Pankinjohtaja Lindroth toimi laiminlöi tehtäviään ja spekuloi pankin rahoilla omaan lukuunsa. Lindroth aiheutti Kansanpankille mittavat tappiot, mistä hän jäi kiinni vuonna 1893. Lindroth itse yritti paeta maasta salkussaan pankin kassa, mutta hänet otettiin kiinni. Uusi johtaja Emil Schybergson sai Kansanpankin menestymään. Pankki muutti Jugendsaliin Pohjoisesplanadilla. Kansanpankin seuraaja oli uusi pankki Privatbanken i Helsingfors, johon Kansanpankki sulautettiin vuonna 1896. == Lähteet == Luokka:Entiset suomalaiset pankit == Aiheesta muualla == * Kansanpankki Pörssitiedon netissä
Urheiluvuosi 1975

Urheiluvuosi 1975 käsittelee vuoden 1975 merkittäviä uutisia ja tapahtumia urheilussa. == Ampumahiihto == * Maailmanmestaruuskilpailuissa kultaa voittivat Neuvostoliiton Nikolai Kruglov 10 kilometrillä ja Suomen Heikki Ikola 20 kilometrillä sekä Suomen viestijoukkue.Pihlaja, s. 110–111 == Autourheilu == * Formula 1 -sarjan maailmanmestaruuden voitti itävaltalainen Niki Lauda.Pihlaja, s. 123 == Golf == * Masters-turnauksen voitti viidennen kerran urallaan yhdysvaltalainen Jack Nicklaus ohittaen voittotilaston kärjessä Arnold Palmerin.Pihlaja, s. 151 * Yhdysvaltain avoimen turnauksen voitti yhdysvaltalainen Lou Graham. * Britannian avoimen turnauksen voitti yhdysvaltalainen Tom Watson. * PGA-mestaruuden voitti neljännen kerran urallaan Jack Nicklaus.Pihlaja, s. 152 * Ryder Cupin voitti Yhdysvallat. == Jalkapallo == * Euroopan cup-voittajien cupin voitti neuvostoliittolainen Dynamo Kiova.Pihlaja, s. 206 * UEFA-cupin voitti saksalainen Borussia Mönchengladbach. * Euroopan Cupin voitti toisena peräkkäisenä vuonna saksalainen Bayern München. == Jääkiekko == * Jääkiekon maailmanmestaruuden voitti Neuvostoliitto, hopeaa sai Tšekkoslovakia ja pronssille sijoittui Ruotsi.Pihlaja, s. 251 == Pyöräily == * Italian ympäriajon voitti isäntämaan Fausto Bertoglio.Pihlaja, s. 605 * Ranskan ympäriajon voitti isäntämaan Bernard Thévenet. == Tennis == * Australian avointen miesten kaksinpelin mestaruuden voitti järjestäjämaan John Newcombe ja naisten kaksinpelin mestaruuden saman maan Evonne Goolagong.Pihlaja, s. 739–740 * Ranskan avointen miesten kaksinpelin mestaruuden voitti ruotsalainen Björn Borg ja naisten yhdysvaltalainen Chris Evert.Pihlaja, s. 739 * Wimbledonin miesten kaksinpelin mestaruuden voitti yhdysvaltalainen Arthur Ashe ja naisten jo kuudennen kerran urallaan yhdysvaltalainen Billie Jean King.Pihlaja, s. 736–737 * Yhdysvaltain avointen miesten kaksinpelin mestaruuden voitti espanjalainen Manuel Orantes ja naisten Chris Evert.Pihlaja, s. 737–738 * Davis Cupin voitti Ruotsi ja Federation Cupin Tšekkoslovakia.Pihlaja, s. 740 == Katso myös == * Suomen urheilu 1975 == Lähteet == * === Viitteet === == Aiheesta muualla == * Luokka:Urheiluvuodet
Arttu Tuominen

Arttu Tuominen (s. 16. marraskuuta 1981 Pori) on suomalainen kirjailija. Tuomisen esikoisteos Muistilabyrintti ilmestyi vuonna 2015. Neljä ensimmäistä kirjaa kustansi Myllylahti ja ne kuuluvat Labyrintti-sarjaan. Niissä ovat päähenkilöinä ylikonstaapeli Janne Rautakorpi sekä entinen huippuyleisurheilija Liisa Sarasoja. Vuonna 2018 Tuominen siirtyi WSOY:lle. Ensimmäinen uuteen Delta-sarjaan kuuluva teos, Verivelka, ilmestyi vuonna 2019. Se kertoo Porin poliisiyksiköstä, jonka Delta-ryhmän päällikkönä toimii komisario Jari Paloviita. Tuominen sai vuonna 2020 teoksesta Vuoden johtolanka -palkinnon. Delta-sarjan televisio- ja elokuvaoikeudet myytiin vuonna 2021 Lucy Loves Drama Oy:lle. Tanskan dekkariakatemia myönsi Palle Rosenkrantz -palkinnon Tuomisen Hyvitys-romaanille vuonna 2022. Tuominen on mukana porilaisessa Säh­köi­set sa­nat -ympäristötaideteoksessa muiden satakuntalaisten kirjailijoiden kanssa. Teos koostuu sähkökaappien kylkiin teipatuista kirjailijoiden teksteistä. Tuominen asuu Porin Paarnoorissa. Koulutukseltaan hän on ympäristöteknologian insinööri (ylempi AMK). Hän työskentelee ympäristötarkastajana. == Tuotanto == === Labyrintti-sarja === * * * * === Delta-sarja === * * * * * * == Antologiat == Tuomisen novelleja on julkaistu useissa eri antologioissa. Hän on myös toimittanut yhdessä kirjailija Juha Mäntylän kanssa novelliantologiat Koivulehto – valon ja varjon tarinoita ja Tulipunainen mekko – valon ja varjon tarinoita II. == Palkinnot ja tunnustukset == * Vuoden johtolanka -palkinto, 2020 * Palle Rosenkrantz -palkinto, 2022 == Lähteet == Luokka: Suomalaiset rikoskirjailijat Luokka:Vuonna 1981 syntyneet Luokka:Elävät henkilöt
Urheiluvuosi 1977

Urheiluvuosi 1977 käsittelee vuoden 1977 merkittäviä uutisia ja tapahtumia urheilussa. == Ampumahiihto == * Maailmanmestaruuskilpailuissa kultaa voittivat Neuvostoliiton Aleksandr Tihonov 10 kilometrillä ja Suomen Heikki Ikola 20 kilometrillä sekä Neuvostoliiton viestijoukkue.Pihlaja, s. 110–111 == Autourheilu == * Formula 1 -sarjan maailmanmestaruuden voitti toisen kerran urallaan itävaltalainen Niki Lauda.Pihlaja, s. 123 == Golf == * Masters- turnauksen voitti yhdysvaltalainen Tom Watson.Pihlaja, s. 151 * Yhdysvaltain avoimen turnauksen voitti yhdysvaltalainen Hubert Green. * Britannian avoimen turnauksen voitti toisen kerran urallaan Tom Watson. * PGA-mestaruuden voitti yhdysvaltalainen Lanny Wadkins.Pihlaja, s. 152 * Ryder Cupin voitti Yhdysvallat. == Jalkapallo == * Euroopan cup-voittajien cupin voitti länsisaksalainen Hamburger SV.Pihlaja, s. 206 * UEFA-cupin voitti italialainen Juventus. * Euroopan Cupin voitti englantilainen Liverpool. == Jääkiekko == * Jääkiekon maailmanmestaruuden voitti Tšekkoslovakia, hopeaa sai Ruotsi ja pronssille sijoittui Neuvostoliitto.Pihlaja, s. 251 Kanada osallistui MM- turnaukseen ensi kertaa sitten vuoden 1969 ja sijoittui neljänneksi. == Pyöräily == * Italian ympäriajon voitti belgialainen Michel Pollentier.Pihlaja, s. 605 * Ranskan ympäriajon voitti toisen kerran urallaan isäntämaan Bernard Thévenet. == Tennis == * Australian avointen tammikuussa pelatussa turnauksessa miesten kaksinpelin mestaruuden voitti yhdysvaltalainen Roscoe Tanner ja naisten kaksinpelimestaruuden järjestäjämaan Kerry Reid.Pihlaja, s. 739–740 * Ranskan avointen miesten kaksinpelin mestaruuden voitti argentiinalainen Guillermo Vilas ja naisten jugoslavialainen Mima Jaušovec.Pihlaja, s. 739 * Wimbledonin miesten kaksinpelin mestaruuden voitti toisen kerran peräkkäin ruotsalainen Björn Borg ja naisten kaksinpelimestaruuden järjestäjämaan Virginia Wade,Pihlaja, s. 736–737 joka vielä 40 vuotta myöhemminkin on viimeisin tähän saavutukseen yltänyt brittinainen. * Yhdysvaltain avointen miesten kaksinpelin mestaruuden voitti Guillermo Vilas ja naisten yhdysvaltalainen Chris Evert.Pihlaja, s. 737–738 * Australian avoin turnaus siirrettiin joulukuulle, ja vuodelle 1977 osuneessa toisessa turnauksessa miesten kaksinpelin mestaruuden voitti yhdysvaltalainen Vitas Gerulaitis ja naisten kaksinpelimestaruuden järjestäjämaan Evonne Cawley. * Davis Cupin voitti Australia ja Federation Cupin Yhdysvallat.Pihlaja, s. 740 == Katso myös == * Suomen urheilu 1977 == Lähteet == * === Viitteet === == Aiheesta muualla == * Luokka:Urheiluvuodet
Super Bowl LIII

Super Bowl LIII oli järjestyksessään 53. Super Bowl ja NFL-kauden 2018 päätösottelu. Ottelu pelattiin 3. helmikuuta 2019 Mercedes-Benz Stadiumilla Atlantassa. Super Bowl LIII oli järjestyksessään kolmas Super Bowl, joka pelattiin Atlantassa: siellä on pelattu aikaisemmin Super Bowl XXVIII ja Super Bowl XXXIV. Ottelussa kohtasivat New England Patriots, joka pelasi Super Bowlissa kolmatta kertaa peräkkäin, sekä Los Angeles Rams, joka pelasi viimeksi Super Bowlissa kauden 2001 päätteeksi. Ottelu oli vähämaalinen, ja siinä nähtiinkin vain yksi touchdown. Kummankaan joukkueen hyökkäys ei ollut parhaimmillaan. Lievästi ennakkosuosikkina otteluun lähtenyt New England Patriots otti voiton lopulta lukemin 13-3. Patriotsin laitahyökkääjä Julian Edelman valittiin ottelun arvokkaimmaksi pelaajaksi. ==Valintaprosessi== NFL julkaisi toukokuussa 2015 neljän kaupungin listan, josta omistajat äänestivät vuosien 2019 ja 2020 Super Bowlien isäntäkaupungit. Äänestys suoritettiin toukokuussa 2016. Listalla olivat Atlantan lisäksi Miami, New Orleans ja Tampa. NFL julkisti 24. toukokuuta 2016, että Atlanta saa järjestää Super Bowl LIII:n. Samalla ilmoitettiin, että stadionina toimii Mercedes-Benz Stadium, joka oli tuolloin rakenteilla. ==Televisiointi== Yhdysvalloissa televisiointioikeudet ovat vuorossa CBS:llä. Viimeksi CBS televisioi Super Bowlin vuonna 2016. Elokuussa 2018 CBS julkaisi, että Jim Nantz, Tony Romo ja Tracy Wolfson hoitavat selostuksen. == Lähteet == Super Bowl 53 Luokka:Vuoden 2019 amerikkalainen jalkapallo Super Bowl 53
Acehin konflikti

Acehin konflikti oli vuonna 1975 alkanut Vapaa Aceh -liikkeen ja Indonesian välinen konflikti. Indoesian vuonna 2003 tekemä suuri hyökkäys ja Intian valtameren maanjäristys vuonna 2004 sai osapuolet suostumaan rauhan­neuvotteluihin. Konflikti päättyi vuonna 2005 Helsingissä solmittuun sopimukseen. ==Aikajana== ===Ensimmäinen vaihe=== Hasan di Tiro perusti Vapaa Aceh -liikkeen (GAM) 4 joulukuuta 1976 ja julisti Acehin itsenäiseksi. Syitä olivat acehilaisen kulttuurin ja uskonnon suojeleminen "uus-kolonialistiselta" hallitukselta ja jaavalaisten maahanmuutto Acehiin. GAM:in jäsenet kokivat myös että Acehin luonnonvaroja käytettiin väärin. GAM:in ensimmäinen operaatio oli hyökkäys Mobil-yhtiötä vastaan. Tuolloin GAM:illa oli hyvin vähän jäseniä. Vaikka acehilaiset tunsivat sympatiaa GAM:ia kohtaan ja olivat tyytymättömiä oloihinsa he eivät viitsineet liittyä sen toimintaan. Di Tiron mukaan vain 70 miestä liittyi GAM:iin ja he tulivat pääasiassa Pidien piiristä ja varsinkin hänen omasta kylästään. Vuoteen 1979 mennessä Indonesia oli murskannut GAM:in ja tappanut, vanginnut tai karkottanut suurimman osan sen johtajista ja GAM:ista tuli maanalainen. ===Toinen vaihe=== Vuonna 1985 di Tiro sai tukea Libyalta ja sen johtajalta Muammar Gaddafilta. GAM:in värvääjät kertoivat heillä olleen noin 1 000–2 000 jäsentä kun taas Indonesialaisten mukaan jäseniä olisi ollut 600–800. Toisen vaiheen välikohtaukset alkoivat kun Libyassa koulutetut taistelijat palasivat maahansa. GAM:in operaatioihin kuului esim. ratsioita, hyökkäyksiä poliisia ja armeijaa vastaan ja salamurhia. Vaikka GAM ei onnistunut saamaan laajaa kannatusta sen toimet saivat Indonesian käyttämään tukahduttavia toimenpiteitä. ===Kolmas vaihe=== Vuoden 1999 kaaos jaavalla antoi Vapaa Aceh -liikkeelle edun aloittaen kolmannen vaiheen konfliktissa. GAM onnistui kontrolloimaan 70 prosenttia Acehin maaseudusta. ===Rauhansopimus=== Acehin rauhansopimus allekirjoitettiin 15. elokuuta 2005 Helsingissä käytyjen rauhanneuvottelujen jälkeen. ==Lähteet== Luokka:Aceh Luokka:Indonesian historia Luokka:Konfliktit Luokka:Itsenäisyyssodat
Imiut

Imiut ("hän joka on muumion asussa") oli muinaisen Egyptin mytologiassa jumala, jota palvottiin päättömän, seipään nenään ripustetun nahan muotoisena. Egyptin valtakunnan varhaisina aikoina Imiut liitettiin kuninkaalliseen valtaistuimeen suojelevaksi merkiksi. Suojelusjumalana Imiut liittyy nekropoliksen jumalaan Anubikseen.Lurker 1987, s. 87 Hänen äitinsä on lehmäjumalatar HesatLurker 1987, s. 80. ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === == Aiheesta muualla == Luokka:Muinaisen Egyptin jumalat
Korkatti

Korkatti voi tarkoittaa: ==Paikkoja== *Korkatti, järvi Haapavedellä *Korkatti, kohouma Haapavedellä *Korkatti, kylä Haapavedellä ==Henkilöitä== * Miika Korkatti (s. 1992), suomalainen lähitaikuri ja mentalisti.
Joensuun ilves

Joensuun ilves on Noora Nevalaisen suunnittelema patsas Joensuun keskustassa Keskuspuistossa eli Laulupuistossa. Se paljastettiin yleisölle 27. helmikuuta 2012. ==Lähteet== Luokka:Suomen patsaat ja veistokset Luokka:Joensuun kulttuuri
Brasilian kansallismuseo

Brasilian kansallismuseo () on Brasilian Rio de Janeirossa sijaitseva museo. Se perustettiin vuonna 1818, ja se siirtyi Paço de São Cristóvãon palatsiin vuonna 1892. Museo tuhoutui pahoin tulipalossa vuonna 2018. == Historia == Portugalin kuningas Juhana VI perusti museon vuonna 1818. Sen nimi oli alkujaan Kuninkaallinen museo, ja sen alkuperäinen kokoelmaan kuului osa 1700-luvun lopulla kerättyä lintukokoelmaa. Brasilian keisari Pedro II tuki voimakkaasti kansallismuseon toimintaa. Museo siirrettiin vuonna 1892 vanhaan keisarilliseen palatsiin Paço de São Cristóvãoon pian keisarikunnan kaatumiseen. Yleisölle uusittu museo avattiin toukokuussa 1900. Museon tukemiseksi perustettiin vuonna 1937 Kansallismuseon tukijärjestö Sociedade Amigos do Museu Nacional, ja museo siirtyi vuonna 1946 Rio de Janeiron liittovaltionyliopiston alaisuuteen. Kansallismuseo on kärsinyt 2010-luvulla pahoista talousongelmista, eikä se ole saanut vuoden 2014 jälkeen koko huoltobudjettiansa. Vuonna 2015 museo sulki ovensa väliaikaisesti, sillä se ei pystynyt maksamaan siivoojien eikä vartijoiden palkkoja. Sen 30 näyttelystä 10 jouduttiin sulkemaan toukokuussa 2018 niiden hoitamattomuuden takia. Tulipalo vaurioitti syyskuussa 2018 rakennusta ja sen kokoelmia pahoin. Rakennuksessa ei ollut sprinklereitä. Sammutustyötä hidastivat myös se, että läheiset vesipostit olivat tyhjiä. Palokunta joutui hakemaan sammutusvettä järvestä. Palon syy oli väärin asennetut ilmastointilaitteet, mutta viranomaisten mukaan rakennuksen turvapuutteiden vuoksi palo levisi voimakkaasti ja kesti tuntikausia. Rakennuksesta puuttuivat niin palo-ovet kuin sprinklerit. Rakennus on tarkoitus korjata entiselleen. == Kokoelma == Brasilian kansallismuseossa oli ennen vuoden 2018 tulipaloa yli 20 miljoonaa esinettä, ja se oli yksi Amerikan mantereen suurimmista luonnonhistorian ja antropologian museoista. Museon vuonna 2017 julkaisemien tietojen mukaan kokoelmassa oli 6,5 miljoonaa eläintieteellistä näytettä ja kasviossa oli 550 000 kasvinäytettä. Geologisia näytteitä oli yli 15 600\. Kirjastossa oli tilastojen mukaan 537 000 nimekettä. Keskuskirjastossa arvioitiin olevan noin 1 560 harvinaista teosta. Tulipalosta pelastettiin jonkin verran esineistöä. Kaikki esineet eivät olleet päärakennuksessa, ja sen ansiosta ainakin kala- ja matelijanäytteet, kasvio ja kirjasto todennäköisesti säästyivät. Kansallismuseolla on muun muassa egyptiläinen kokoelma, johon kuului 1000-luvulta eaa. peräisin oleva arkku, muumioitunut kissa sekä kokoelma erilaisia taide-esineitä, ja 1850-luvulla Brasiliaan tuotu yli 700 esinettä käsittävä kreikkalais-roomalainen kokoelma. Brasilialaisessa kokoelmassa on monia erilaisia esineitä Brasilian alkuperäisasukkaista, kuten muun muassa harvinainen muumio. Kansallismuseon kokoelmissa oli myös Luziana tunnettu Brasilian vanhin ihmisfossiili sekä yksi maailman suurimmista meteoriiteista. == Lähteet == == Aiheesta muualla == *Museon kotisivut Luokka:Brasilialainen kulttuuri Luokka:Rio de Janeiro Luokka:Kansallismuseot